Harold Gillies
<s>Sir Harold Delf Gillies (Dunedin, 17. lipnja 1882. – London, 10. rujna 1960.) je bio novozelandsko-britanski otorinolaringolog koji se danas smatra "ocem" plastične kirurgije.</s>

<s>Privatni život</s>

<s>Gillies je rođen u Dunedinu, Novi Zeland.</s><s>Studirao je medicinu na Cambridgeu, gdje je unatoč ukočenom laktu (kojeg je zadobio kao dijete spuštajući se niz rukohvat) bio odličan veslač.</s><s>Gillies je oženio Kathleen Margaret Jackson 9. studenog 1911. u Londonu.</s>

<s>Uz karijeru kirurga, bio je doličan golfer i šaljivac.</s><s>Dugo godina živio je u srcu londonskog Hampstead Villagea.</s>

<s>Karijera</s>

<s>Prvi svjetski rat</s>

<s>Nakon izbijanja Prvog svjetskog rata, pridružio se je Kraljevskim vojnim medicinskim snagama.</s><s>U početku smješten u Wimereuxu, u blizini Boulogne, radio je kao pomoćnik francusko-američkog zubara, Valadiera, kojem nije bilo dopušteno operirati bez nadzora, ali je pokušavao razviti rad na ozljedama čeljusti.</s><s>Gillies se vrlo zainteresirao za rad i po povratku u Englesku, nagovarao je glavnog kirurga vojske, Arbuthnot Lanea, da bi u Vojnoj bolnici u Cambridgeu trebalo osnovati odjel za ozljede lica.</s>

<s>Zbog povećanih potreba, ubrzo je osnovana nova bolnica u Sidcupu, koja se bavila liječenjem ozljeda lica.</s><s>Bolnica je otvorena u lipnju 1917. i ukupno je imala 1,000 kreveta.</s><s>U njoj su Gillies i njegovi kolege razvili mnoge tehnike plastične kirurgije; učinjeno više od 11,000 operacija na preko 5,000 bolesnika.</s><s>Za svoje zaluge u ratu, Gillies je postao vitez u lipnju 1930. godine.</s>

<s>Privatna praksa</s>

<s>Između dva rata, Gillies je imao poznatu privatnu ordinaciju s mnogim poznatim pacijentima.</s><s>Puno je putovao, predavao i širio svoje znanje o najnovijim tehnikama diljem svijeta.</s><s>Godine 1930., Gillies je pozvao svog rođaka, Archibalda McIndoea, da mu se pridruži.</s><s>To je bio trenutak kada se McIndoe posvetio plastičnoj kirurgiji, koja će ga kasnije proslaviti.</s>

<s>Drugi svjetski rat</s>

<s>Za vrijeme Drugog svjetskog rata, Gillies je bio savjetnik pri Minstarstvu zdravstva, Ratnom zrakoplovstvu i Admiralitetu.</s><s>Naučio je mnoge liječnike Commonwealtha kako obavljati plastične operacije.</s>

<s>Operacije promjene spola</s>

<s>Godine 1946., Gillies je, zajedno s kolegama, načinio prvu operaciju promjene spola na Michealu Dillonu, koji je želio postati žena.</s><s>Godine 1951., Gillies zajedno s kolegama načinio i prvu operaciju promjene spola na ženi, Roberti Cowell, tehnikom koja je postala standard sljedećih 40 godina.</s>

<s>Godine 1956., nakon ukupno 51 godine, Gillies je posjetio rodni Novi Zeland.</s>

<s>Smrt</s>

<s>Dana 3. kolovoza 1960. godine, Gillies je zadobio blagu cerbralnu trombozu dok je, u dobi od 78 godina, odrađivao tešku operaciju na oštećenoj nozi osamnaestogodišnje djevojke.</s><s>Preminuo je 10. rujna iste godine u Londonu, ostavivši za sobom vrijednost od samo ₤21,161.</s>

<s>Literatura</s>

<s>Pound R. Gillies: Surgeon Extraordinary.</s><s>Michael Joseph.</s><s>1964.</s><s>Slevin, Tom. ‘The Wound and the First World War: ‘Cartesian’ Surgeries to Embodied Being in Psychoanalysis, Electrification and Skin Grafting’ in Body and Society (Volume 14, No.2 2008) pp.</s><s>39–61.</s><s>Miranda Seymour, "Carrying on", New York Times (Sunday Book Review), 23 Jul 2010.</s>

<s>Vanjske poveznice
Harold Gillies - Estetski rekonstruktor 
Gillies arhive
http://www.surgical-tutor.org.uk/default-home.htm?surgeons/gillies.htm~right
Projekt Facade - njegov rad od drugog svjetskog rata</s>

<s>Novozelandski naučnici
Britanski liječnici
Otorinolaringologija
Plastična hirurgija
Biografije, Prvi svjetski rat
Biografije, Drugi svjetski rat</s>

